
א.ג.נ.,
הנדון: מכרז מס' 24/16 – לקבלת שירותי בקרה בתוכניות סיוע לעסקים קטנים ובינוניים

1. בהמשך למסמכי המכרז מיום 05.02.2016 ("מסמכי המכרז") ובמענה לשאלות ההבהרה של המציעים אשר התקבלו עד ליום 08.06.2016, מצ"ב תשובות ועדת המכרזים לשאלות ההבהרה.
1. יובהר כי אין נוסח השאלות המפורט להלן זהה בהכרח לנוסח בו השתמשו המציעים וכי לא בהכרח נענתה כל שאלה.
1. כל ההבהרות, השינויים והתיקונים האמורים במכתב הבהרה זה ייחשבו כחלק ממסמכי המכרז. 
1. אלא אם נאמר אחרת, לכל המונחים והמושגים האמורים במכתב הבהרה זה תהיה הפרשנות כאמור במסמכי המכרז. מצ"ב נוסח המכרז המעודכן על נספחיו.
1. אין להסתמך על כל הסבר או פירוש שניתן בעל פה או בכתב או בכל דרך אחרת על ידי מי מטעם המזמין או ועדת המכרזים, כל כשניתן, בכל פורום או צורה שהיא. השינויים היחידים מהאמור במסמכי המכרז וכן כל הפירושים וההבהרות להם הינם כמפורט במכתב הבהרה זה בלבד ובמכתבי הבהרות נוספים שיישלחו מטעם ועדת המכרזים, ככל שיישלחו.
1. האמור במכתב הבהרה זה אינו משנה או גורע מהאמור במסמכי המכרז אלא אם נאמר במפורש אחרת. 
	בכבוד רב,

	

	


 ועדת המכרזים  



תשובות לשאלות הבהרה – מכרז 24/16 
לקבלת שירותי בקרה בתוכניות סיוע לעסקים קטנים ובינוניים


	מס"ד
	מסמך
	סעיף
	פירוט השאלה / בקשה
	הבהרה

	1. 
	מכרז 
	כללי
	האם יש מישהו שמספק היום את השירותים נשוא המכרז
	כן. חברת פארטו בע"מ. 

	2. 
	מכרז
	כללי
	האם בעתיד תפותח מערכת נוספת, האם יש מערכות ממוכנות נוספות התומכות בתהליכי העבודה, במידה וכן איזה מערכות קיימות?
	כיום נמצאות בשימוש מספר מערכות:
1. מערכת לניהול מאגר הספקים הפועלים מול מערך  המעוף למתן שירותי ייעוץ והדרכה ליזמים ועסקים.
2. מערכות מקומיות. הנמצאות בשימוש מפעילי מערך המעוף לצורך ניהול המידע התפעולי והפיננסי של האשכול (חלקן על בסיס SBO וחלקן על בסיס Priority).
בימים אלו מפותחת מערכת מחשוב ייעודית אשר תשמש את הסוכנות ואת מערך המעוף (ראה תשובה לשאלה 3 להלן)

	3. 
	מכרז
	כללי, וסעיף 10 להסכם
	נבקש הבהרה על מערכת המחשוב
	ר' תשובה לשאלה 2 לעיל. בנוסף, הסוכנות מפתחת מערכת מחשוב ייעודית אינטגרטיבית לטובת ניהול כלל פעילותה. המערכת תתבסס על פורטל מחשובי אחיד ותשמש כלי לניהול תהליכי העבודה בסוכנות ובמערך המעוף, תוך מתן אפשרות לניהול התקשרויות עם גופים חיצוניים, לביצוע בקרה על כלי הסיוע הניתנים לעסקים ויזמים ועל פעילות ספקי הסוכנות וכן תאפשר ניהול בסיסי מידע וניתוח נתונים אשר יאספו במהלך הפעילויות על מנת ללמוד על מצב העסקים והיזמים, על אפקטיביות כלי הסיוע ועוד. הסוכנות אינה מתחייבת לתאריך יעד כלשהו שעד אליו תפותח המערכת החדשה. 

	4. 
	מכרז 
	כללי, וסעיף 10 להסכם
	האם ניתן יהיה להוסיף שדות במערכת המחשוב החדשה?
	איפיון מערכת המחשוב הסתיים והיא מפותחת על בסיס איפיון זה. במהלך השנתיים הראשונות לפעילות המערכת אין בכוונת הסוכנות לערוך בה שינויים ובכל מקרה כל שינוי ייערך בהתאם לשיקול דעת הסוכנות. 

	5. 
	מכרז 
	כללי, וסעיף 10 להסכם
	האם חברת הבקרה תוכל להפיק בעצמה דוחות ממערכת המחשוב או יהיה צורך בהפניית שאילתות לגורם חיצוני?
	על מאפייני מערכת המחשוב ניתן ללמוד מהקישור הבא http://www.economy.gov.il/Publications/Tenders/Pages/tender60-14.aspx
הסוכנות אינה מתחייבת למועד כלשהו בו המערכת תהיה פעילה או תקינה. לצורך הצגת המתודולוגיה רשאים המציעים להניח פונקציות שונות שיתקיימו במערכת. 

	6. 
	מכרז
	כללי
	האם פריסה גיאוגרפית רחבה (4 סניפים) ישמשו כיתרון למציע?
	הקריטריונים לניקוד ההצעה מפורטים בסעיף 9.1 למכרז.

	7. 
	מכרז
	כללי
	האם ניתן לקבל את מפרט הבדיקות אותן מבצעים כיום ובנוסף את מפרט הבדיקות הנדרש במסגרת מכרז זה
	סוגי הבדיקות הנדרשות במסגרת הבקרה מפורטים בסעיף 4 למכרז ובמפרט השירותים (נספח ב' למכרז) ותכנית העבודה, כמשמעותה בנספח ב' (מפרט השירותים) סעיף 6, תוגדר על ידי הסוכנות לחברת הבקרה  עד למועד תחילת פעילותה של חברת הבקרה.


	8. 
	מכרז
	כללי 
	האם תתבצע חפיפה עם חברת הבקרה הקיימת?
	לא תתבצע חפיפה עם חברת הבקרה הקיימת. 


	9. 
	מכרז
	2.6
	האם שני מציעים יכולים לגשת למכרז יחדיו?

	כאמור בסעיף 8.4.4 ההצעה תוגש על ידי מציע אחד העומד בעצמו בתנאי הסף המפורטים בסעיף 8.4 למכרז. 

	10. 
	מכרז
	5.3, סעיף 3.9 להסכם
	לא ברורה הדרישה מהספק לעבודה "ללא תוספת תמורה" לאחר סיום ההתקשרות. נבקש להבהיר כי המזמין ישלם לספק בגין כל עבודה שבוצעה על ידו בפועל.
	התשלום עבור מטלות שהטיפול בהן לא יסתיים עד מועד סיום ההתקשרות ייעשה בהתאם לשיטת התשלום שהייתה נהוגה בתקופת ההתקשרות. ראה נוסח מתוקן לסעיף 5.3 למכרז, וסעיף 3.9 להסכם. 

	11. 
	מכרז
	5.4, סעיף 3.5 להסכם
	סיום מטעמי נוחות - מאחר והספק ישקיע משאבים רבים לצורך קיום מחוייבויותיו ע"פ חוזה זה נבקש, כי סעיף זה ישונה כך שלמזמין תהיה אפשרות לסיים את החוזה רק במקרה של הפרת חוזה ע"י הספק.
	לא יחול שינוי בהוראות המכרז על נספחיו .

	12. 
	מכרז
	8.4
	1. האם כל פרויקט חייב לכלול את כל 4 הנושאים? 
2. במידה וכן - נבקש לאפשר להציג פרויקטים הכוללים   שלושה נושאים מתוך ארבעת הנושאים המוצגים בסעיפים 8.4.1.1-8.4.1.4. 
	
ר' נוסח מתוקן ב בסעיף 8.4.1 למכרז  




	13. 
	מכרז
	8.4.1
	לכאורה נראה, כי ישנה אי בהירות לגבי הניסיון הנדרש בתנאי סף זה, היות ובתחילת הסעיף נדרש ניסיון של "3 שנים מתוך 5 השנים הקודמות למועד האחרון להגשת הצעות" אולם, בהמשך נדרש כי הניסיון בביצוע 2 פרויקטים של בקרה "ארך לא פחת מ- 6 חודשים". 
להבנתנו, הדרך שבה ניתן ליישב את אי הבהירות כאמור, הינה כי הכוונה היא שהניסיון הנדרש הוא להציג לפחות 2 פרויקטים של בקרה שכל אחד מהם ארך לא פחות מ- 6 חודשים, ובלבד שכל אחד מהפרויקטים האמורים בוצע בתוך פרק הזמן של 3 שנים מתוך 5 השנים הקודמות למועד האחרון להגשת ההצעות. אנא אשרו שאכן כך.

	דרישת הניסיון בסעיף מצטברת כדלקמן:
1. המציע נדרש להוכיח ניסיון של 3 שנים מתוך 5 השנים הקודמות למועד האחרון להגשת ההצעות בביצוע פרויקטים של בקרה הכוללים את הנושאים הנדרשים כמפורט בסעיפים 8.4.1.1-8.4.1.4.
2. במסגרת הניסיון הנדרש של 3 שנים- על המציע להציג לפחות שני פרויקטים של בקרה, כאשר כל פרוייקט נמשך לפחות 6 חודשים ועמד על היקף של לא פחות מ- 500,000 ₪ כולל מע"מ. 
במידה ותקופת ביצוע שני הפרויקטים כאמור לעיל לא הסתכמה בשלוש שנים- יש להציג פרויקטים נוספים להשלמת תקופת הניסיון הנדרשת.
 

	14. 
	מכרז
	8.4.1, 9.1.1.1 
	 תחום בקרת תהליכי עבודה של גופים חיצוניים שעיסוקם אספקת שירותים לציבור הינו תחום מצומצם. אנו מבקשים להסתפק במנהל פרויקט בעל ניסיון כנדרש בתנאי סף זה, על מנת לאפשר ליותר גופים להשתתף במכרז.
	לא יחול שינוי בהוראות המכרז על נספחיו.

	15. 
	מכרז
	8.4.1
	התעריפים בתחום הבקרה נמוכים. התקשרויות בהיקף 500 א' ₪ ומעלה בפרויקט אחד אינה שכיחה ומספר השחקנים מצומצם. אנו מבקשים להפחית את הסכום לכ-200-250 א' ₪ או לחילופין לדרוש שמנהל הפרויקט יעמוד בתנאי זה.
	לא יחול שינוי בהוראות המכרז על נספחיו.

	16. 
	מכרז
	8.4.1.3
	האם ניתן לקבל הפנייה לחקיקה הראשית והמשנית אליה התכוונתם?
	החקיקה צריכה להיות רלבנטית לגוף המבוקר, ככל שקיימת חקיקה שהגוף המבוקר נדרש לעמוד בה.

	17. 
	מכרז
	8.5.2
	מבקשים לוודא שניתן להעמיד לטובת מתן השירותים מנהל פרויקט שהנו בעל תואר שני במינהל עסקים ותואר ראשון במדעי המדינה
	ר' נוסח מתוקן בסעיף 8.5.2 למכרז

	18. 
	מכרז
	8.5.1
	מאחר ומנהל פרויקט צריך לעבוד במשרה מלאה, נבקש לאפשר להציג מועמד לניהול הפרויקט ולא עובד של המציע. 
	ר' נוסח מתוקן בסעיף 8.5.1 למכרז. 

	19. 
	מכרז
	8.5.2
	בסעיף זה על מנהל הפרויקט להיות בעל תואר אקדמי בכלכלה או מנהל העסקים או חשבונאות או תעשיה וניהול.
השאלה – האם ניתן להציג ככשיר לתפקיד מנהל פרויקט, רואה חשבון שהינו בעל רישיון ראיית חשבון מטעם מועצת רואי החשבון, בעל ניסיון עשיר מאוד בביקורת מהסוג הנדרש במכרז, אך אינו בעל תואר אקדמי שנמנה על אלו המצויינים בסעיף 8.5.2 (יצויין כי לפי הניסוח הקיים למציע בעל תואר אקדמי ממוסד אקדמי מול, לא נדרשת הצגת תואר בתחומים הרלוונטיים לעיל). 
	ר' נוסח מתוקן  בסעיף 8.5.2 למכרז. 
למען הסר ספק, ההתייחסות לבעלי תארים מחו"ל הינה לעניין דרישת הצגת אישור האגף להערכת תארים אקדמיים לצורך הכרה בתואר בלבד. הדרישה לתחומים הינה מחייבת ללא קשר למקום הוצאת התואר.


	20. 
	מכרז
	8.5.2
	האם ניתן להוסיף לתנאי סף להשכלה בעל תואר שני (מוסמך) בביקורת פנימית כחלף ו/או בנוסף לתארים שפורטו בסעיף זאת מתוך התועלת להשכלה ספיציפית בביקורת פנימית.
	ר' נוסח מתוקן בסעיף 8.5.2 למכרז


	21. 
	מכרז 
	8.5.3
	הניסיון הנדרש אינו ברור  - 
1. האם מספיק ניסיון של 7 שנים בייעוץ? כל ניסיון בייעוץ נחשב? 
2. "מתוכן לפחות 3 שנים בביצוע פרויקטים בתחום הבקרה" – למה הכוונה – הרי נדרש ניסיון ביעוץ או בביצוע בקרה תפעולית במשך 7 שנים. אנא הבהרתכם. 
	ר' נוסח מתוקן בסעיף 8.5.3 למכרז  




	22. 
	מכרז
	8.5.4
	1. האם כל פרויקט חייב לכלול את כל 4 הנושאים? 
2. במידה וכן, נבקש לאפשר להציג ניסיון של פרויקטים הכוללים  שלושה מבין ארבעת הנושאים המוצגים בסעיפים 8.5.4.1-8.5.4.4. 
	ר' סעיף 8.5.3 למכרז בנוסח המתוקן 

	23. 
	מכרז
	9
	אפשר לקבל אמות מידה מפורטות יותר – על כמה פרויקטים יינתן ניקוד מקסימום, על כמה שנות ניסיון יינתן ניקוד מקסימום וכו'? 
	לא יחול שינוי בהוראות המכרז על נספחיו.

	24. 
	מכרז
	9.1
	האם צבירת הניקוד מבוצעת על בסיס עמידת המציע/צוות בתנאים או שמא מבוצע באופן דיפרנציאלי למציעים הנוספים במכרז?
	ניקוד האיכות ניתן עבור כל מציע בפני עצמו.

	25. 
	מכרז
	9.1.1.5
	האם המתודולוגיה צריכה להתייחס גם לתקופה שעד תחילת פעילותה של מערכת המחשוב החדשה וגם לתקופה שלאחר מכן?
	המתודולוגיה תתייחס לתקופות שלפני ואחרי הפעלת מערכת מחשוב חדשה, אולם לצורך הצגת המתודולוגיה רשאים המציעים להניח פונקציות שונות שיתקיימו במערכת החדשה ולערוך על פיהן את המתודולוגיה..


	26. 
	מכרז
	9.1.1.5
	במסגרת אמות המידה נקבע ניקוד של 10% על המתודולוגיה. זה לא פשוט לדעת היום איך לבצע את העבודה ומה המתודולוגיה הנכונה. יש יתרון לחברת הבקרה הקיימת. מבקשים לקבל יותר פירוט על הבדיקות שנדרשות במכרז.
	חברה בעלת ניסיון בביצוע בקרה תפעולית יכולה לענות על הדרישות ולהציג כיצד היא חושבת שנכון לבצע את הבדיקות. לא נדרש לבצען באותו אופן כמו שמבצעת חברת הבקרה הקיימת. יתרה מכך, יש להציג את אופן ביצוע הבדיקות המתוכנן גם לאחר הפעלת מערכת המחשוב החדשה, ר' תשובה לשאלה מס' 25 

	27. 
	מכרז
	9.1.2
	א. האם היועצים העסקיים נדרשים להתייצב לראיון.
ב. מתי יתקיימו הראיונות?
	א. בהתאם לנוסח סעיף 9.1.2 הוועדה רשאית לזמן לראיון גם את היועצים העסקיים וזאת לפי שיקול דעתה המוחלט.
ב. טרם נקבע מועד לביצוע הראיונות.


	28. 
	מכרז
	9.2.2
	האם נותן השירות יקבל החזר על נסיעות? 
מניסיונכם, כמה ק"מ בממוצע נוסע כל בעל תפקיד במהלך חודש? 
	לא יינתן החזר על נסיעות.  
לא יחול שינוי בהוראות המכרז.	

	29. 
	מכרז
	9.2.2 וכן סעיף 14.3 בהסכם
	· מכיוון שבביצוע עבודות הבקרה יידרשו נסיעות ממקומות מרוחקים נבקש מעורכי המכרז להחריג נסיעות לאתרים הממוקמים במרחק העולה על 50 ק"מ מאתר המציע או ממקום המגורים של העובד, בהתאם להוראת התכ"ם בנידון.
· נבקש מעורכי המכרז להחריג הוצאות אש"ל במידה וידרש ביצוע בקרה בעיר אילת אשר בגינה יתקבל החזר מהמזמין בגין עלויות האש"ל עבור ביצוע בקרה זו.
	לא יחול שינוי בהוראות המכרז על נספחיו.	



	30. 
	מכרז
	9.2.2
	1. האם אחוז ההנחה הינו בנוסף להנחות  להתקשרות מתמשכת וממושכת הקבועות בהוראת תכ"מ מספר 13.9.2?
2. סעיף 4.4.3.3 בהוראת 13.9.2 אשר צורפה למכרז – התקשרות לתקופה ממושכת - האם זה אומר שכעבור שנתיים לנותן השירותים יופחתו מהתעריף  עוד 10%  מאחר ותקופת ההתקשרות עולה על שנתיים? 
	1. אחוז ההנחה הינו בנוסף להנחות המפורטות בהוראת התכ"מ כאמור בסעיף 9.2.2 למכרז. ר' נוסח מעודכן של הוראת התכ"מ (13.9.2) המצורפת כנספח יד'.
2. כן.


	31. 
	מכרז
	9.2.2
	מכיוון שהנחיות הוראת התכ"מ אינה ברורה נבקש מעורכי המכרז להבהיר האם הניכוי של ההתקשרות המתמשכת הינו 19% או 20%.
	ראה תשובה לשאלה 32.

	32. 
	מכרז
	10.3
	האם במסגרת ההצעה נדרש להציע רק את מנהל הפרויקט והיועצים העסקיים?
	כן. רק מנהל הפרויקט והיועצים העסקיים מנוקדים במסגרת בדיקת איכות ההצעות. את יתר אנשי הצוות יידרש הזוכה במכרז להציג לאחר הזכייה בהתאם לאמור במפרט השירותים. 

	33. 
	מכרז
	10.3.1.3, 10.3.1.5
	נבקש להציג רק רשימת ממליצים ולא להציג המלצות בכתב. לא כל הלקוחות נוהגים לתת המלצות בכתב. 
	ר' נוסח מתוק בסעיף 10.3.1.5 למכרז 

	34. 
	מכרז
	11.3, סעיפים 4.7, 4.8.5, 4.9.1, 4.9.2 להסכם
	· מבוקש להבהיר  כי בקשה להחלפת חבר צוות או להפסקת העסקתו, או סירוב להחלפה לבקשת הספק, ייעשו על ידי המשרד מטעמים סבירים בלבד בהודעה מנומקת בכתב.
· החלפת עובד או הפסקת פעילותו בכפוף לאמור לעיל, תיעשה תוך 30 יום לכל הפחות (ולא 14 יום כאמור בסעיף 4.8.5 להסכם).
	לא יחול שינוי בהוראות המכרז על נספחיו .

	35. 
	מכרז
	11.4
	האם ניתן לשלב בצוות יועצים מקצועיים אשר מספקים במועד הגשת ההצעה שירותים למעוף כיועצים, בכפוף להתחייבות שלהם להפסיק לשמש כיועצים במאגר היועצים של המעוף ולהפסיק לייעץ לעסקים מטעם המעוף.
	ניתן לשלב יועצים כאמור בהצעה, בכפוף להתחייבות שיפסיקו לשמש כיועצים מטעם המעוף. יובהר כי במידה והיועצים העסקיים המוצעים סיפקו למעוף שירותים כיועצים מקצועיים- הם יהיו מנועים מלבקר את השירותים שניתנו באמצעותם לאותם עסקים.
כמו כן, ר' נוסח מתוקן בסעיף 11.4.1 למכרז 



	36. 
	מכרז
	13.2, סעיף 1.5 להסכם

	
	ישנה סתירה בין סעיף 13.2 למכרז לבין סעיף  1.5 להסכם. לפי האחד במקרה של סתירה, ההסכם גובר ולפי השני המכרז גובר.
· נבקש להבהיר כי במקרה של סתירה בנושאים טכניים תגברנה הוראות המפרטים הטכניים ואילו במקרה של סתירה בנושאים משפטיים, תגברנה הוראות ההסכם.
· נבקש שבמקרה של סתירה בין הצעת הספק לבין המפרט יגברו הוראות ההצעה – שהרי ההצעה מפרטת את אופן המענה למפרט, ובכך שההצעה זכתה היא למעשה קיבלה את אישור המזמין לתוכנה. 
· כמו כן נבקש לקבוע, כמקובל בחוזי מחשוב, כי בכל הקשור לנושא טכני ו/או מקצועי נספח מאוחר יגבר על נספח מוקדם לו ונספח ספציפי יגבר על כללי.
	ראה סעיף 13.2 למכרז.
ר' נוסח מתוקן בסעיף 1.5 להסכם.


	37. 
	נספח ב' – מפרט השירותים
	3
	למיטב הבנתנו נדרש אינטגרטור בצוות כדי להבטיח הצלחה של הפרויקט ושמנהל הפרויקט יהיה פנוי לבצע את תפקידו. נודה על הבהרה האם ניתן להוסיף אינטגרטור.
	לא יחול שינוי בהוראות המכרז על נספחיו.

	38. 
	נספח ב' – מפרט השירותים 
	 3.1 
	סעיף זה קובע כי "נותן השירותים יעסיק, ביחסי עובד-מעביד, בכל תקופת ההתקשרות, מנהל פרויקט, במשרה מלאה...". נודה  להבהרה בעניין זה: האם מנהל הפרויקט כהגדרתו במכרז, יהיה רשאי במהלך הפעילות לעסוק במקביל בפעילויות עסקיות נוספות מטעם נותן השירותים, לצד עבודתו כמנהל הפרויקט?
	מנהל הפרויקט לא יהיה רשאי לעסוק בפעילויות נוספות מעבר לביצוע השירותים נשוא המכרז. ר' גם תשובה לשאלה מס' 42.


	39. 
	נספח ב' – מפרט השירותים
	3.2 
	במפרט הוגדר כי יש לבצע בקרות לקוח סמוי. כיצד ניתן לבצע בקרות אלו עם צוות קבוע ומוגדר שהגוף המבוקר יכיר תוך זמן קצר?
	 בהתאם לסעיף 3.4.3 למפרט השירותים  ניתן להוסיף אנשי צוות בהתאם לצרכי הבקרה. 

	40. 
	נספח ב' – מפרט השירותים
	3.2 
	סעיף זה קובע כי "נותן השירותים יעסיק, ביחסי עובד-מעביד, במשרה מלאה, בכל תקופת ההתקשרות, לפחות 5 בקרים...". נודה להבהרה בעניין זה: האם סטאז'רים לראיית חשבון יכולים למלא את תפקיד הבקר כהגדרתו במכרז זה, לאור דרישות מקבילות שהם מחויבים בהן בתקופת הסטאז'?
	לא יחול שינוי בהוראות המכרז וההסכם. הבקרים נדרשים להיות זמינים לעבודה במשרה מלאה בפרויקט.

	41. 
	נספח ב' – מפרט השירותים
	3.3.1 ו- 3.3.2 
	האם רואה החשבון  שיועסק בצוות יכול לשמש גם אחד מהיועצים העסקיים?
	נותן השירותים נדרש להעמיד 2 יועצים עסקיים במשרה מלאה ובנוסף - רו"ח אשר יבצע מטלות מעת לעת בהתאם לצרכי הסוכנות.

	42. 
	נספח ב' – מפרט השירותים
	3.3.1
	לאור דרישתכם להעסקת היועצים העסקיים במשרה מלאה נבקש מהמשרד להתחייב כי המשרד ידרוש את שירותי היועצים בהיקף של של 180 שעות ולא "עד 180 שעות", או שתשולם תמורה לפי היקף של 180 שעות ולא פחות מכך (וזאת גם בחודש שבו יש פחות ימי עבודה כדוגמת חגי תשרי או חופשת פסח). זאת, מאחר ולאור דרישתכם להתחייבות במועד הגשת ההצעה כי היועצים אשר יוצגו במכרז הם אלו שיועסקו בפועל במתן השירותים, אנו מבקשים מהיועצים להתחייב כי במידה ונזכה הם יועסקו על ידנו והם מתנים את התחייבותם בכך שתשולם להם תמורה חודשית בהיקף מינימלי ששווה ערך למשרה מלאה.
לחלופין , ככל שהמשרד לא יכול להתחייב לתשלום בגין משרה מלאה, נבקש לבטל את הדרישה להעסקת היועצים במשרה מלאה על מנת שאלו יוכלו לקבל הכנסה נוספת ממקור אחר.
	ר' נוסח המכרז המתוקן. 


	43. 
	נספח ב' – מפרט השירותים
	3.3.1 
	נודה להבהרה בנוגע לניסיון היועצים העסקיים. האם ניסיון זה כולל גם מתמחים ו\או רואי חשבון בליווי עסקים ומתן שירותי חשבונאיים עבורם?
	לא. ראה פירוט הניסיון הנדרש בסעיף 3.3.1 ס"ק (3) למפרט השירותים. 

	44. 
	נספח ב' – מפרט השירותים
	3.4.2
	1. מה היקף השעות הצפוי של רואה החשבון ?
2. מה תפקיד רו"ח? 
	היקף השעות והמטלות של רואה החשבון יוגדרו במסגרת תכנית העבודה של חברת הבקרה ויעודכנו מעת לעת בהתאם לצרכי הסוכנות. ר' סעיף 3.3.2 לנספח השירותים (נספח ב למכרז)

	45. 
	נספח ב' – מפרט השירותים
	3.2.4
	האם ניתן לקבל תיאור תפקיד מפורט לעובדי הבקרה (5 העובדים), בדגש על היקפי ביקורות שטח?
	תיאור תפקיד הבקרים הוא כאמור בסעיף 3.2.4 למפרט השירותים. היקף ביקורות השטח ייקבע במסגר תכנית העבודה של חברת הבקרה ויעודכן מעת לעת בהתאם לצרכי הסוכנות.

	46. 
	נספח ב' – מפרט השירותים
	3.4.2
	במסגרת המכרז הוגדרו המשרות הנדרשות, בסעיף הוגדרו 180 שעות עבודה, עם זאת ובהתאם לפעילות המעוף תיתכן עבודת ערב/שעות נוספות (מחוץ למסגרת שעות העבודה הרגילות), כיצד נושא זה יקבל ביטוי מבחינת התחשבנות?
	לא יחול שינוי בהוראות המכרז על נספחיו . כמו כן, ר' נוסח המכרז המתוקן. .

	47. 
	נספח ב' – מפרט השירותים
	4
	למה נועדה תקופת ההיערכות ומה משכה?
	תקופת ההיערכות נועדה לשם גיוס כוח אדם  (הבקרים ורוה"ח) ולצורך השלמת ההתקשרות עם הצוות שהוצג על ידי המציע (מנהל הפרויקט והיועצים העסקיים) במסגרת הצעתו ולאחר שאישרה הסוכנות כל אחד מהם. כמו כן, תקופת ההיערכות נועדה לצורך היכרות עם כלל פעילות הסוכנות לצורך עריכת הבקרה. משך תקופת ההיערכות הינו 30 ימים כאמור בסעיף 4.1 למפרט השירותים.

	48. 
	נספח ב' – מפרט השירותים
	4.3
	האם במסגרת תקופת ההיערכות ולאחריה תהיה לזוכה נגישות למתודולוגיה ו/או כלים ממוכנים שפותחו על ידי חברת הבקרה הפועלת כיום?
	אין רלבנטיות למתודולוגיה של חברת הבקרה הפועלת במועד פרסום המכרז ולא פותחו על ידי חברת בקרה זו כלים ממוכנים לצורך ביצוע הבקרה. תכנית העבודה ותכולת הבקרה לפיהם תפעל חברת הבקרה שתיבחר במכרז תהיה על פי המתודולוגיה שתציג חברת הבקרה שתיבחר במכרז ותכנית עבודה שהסוכנות תקבע בהמשך והיא לא בהכרח תהיה זהה לתכנית הבקרה הקיימת. 

	49. 
	נספח ב' – מפרט השירותים
	4.3
	האם הקבלן יקבל החזר על שעות ההדרכה של הצוות? 
	הזוכה במכרז יהיה זכאי לתשלום בגין תקופת ההיערכות כאמור בסעיף 14.1 להסכם. 

	50. 
	נספח ב' – מפרט השירותים
	3.4.3
	האם ניתן לקבל פירוט אודות סוגי כוח אדם נוסף הניתן להעסקה במכרז, ע"ע כוח אדם לביצוע מדגמים סמויים?
	העסקת כוח אדם נוסף תהיה בכפוף לאמור בסעיף 3.4.3 למפרט השירותים ועל פי הצורך כפי שיוגדר מעת לעת.

	51. 
	נספח ב' – מפרט השירותים
	5.1
	בהתחשב בפריסה הארצית הרחבה של סניפי המעוף, האם פעילות היועצים העסקיים תתבצע בחלוקה גיאוגרפית בין אזורי הארץ
	על המציע לבחור את הצוות שלו על פי שיקול דעתו ולקחת בחשבון בהצעתו את אופי השירותים והצורך בהגעה פיזית לסניפי המעוף ולעסקים לצורך ביצוע הבקרה.

	52. 
	נספח ב' – מפרט השירותים
	5.2/3

	האם במסגרת תכולת העבודה יידרש הזוכה לבדוק את תהליך ההגשה לבקשת תמיכה מהקרן לעסקים קטנים ובינוניים ובמידה וכן באיזה היקף?
	השאלה אינה ברורה. 
ככל שהכוונה הינה לקרן בערבות מדינה לעסקים קטנים ובינוניים, הרי שהקרן מופעלת ע"י החשב הכללי במשרד האוצר ואינה רלוונטית לשירותי הבקרה נשוא מכרז זה. יתכן ותידרש בדיקה אד הוק כפי שייקבע מעת לעת. 
יודגש כי בהתאם לאמור בסעיף 1.3 לנספח א למכרז- תכניות הסיוע המפורטות הינן רק לשם קבלת תמונה כללית וכי מעת לעת נערכים שינויים ותוספות בהתאם למדיניות הסוכנות 
 

	53. 
	נספח ב' – מפרט השירותים
	5.2/3

	האם במסגרת תכולת העבודה יידרש הזוכה לבדוק את פעילויות הקרנות ובמידה וכן מה היקפם הן מבחינה כספית והן מבחינת תמיכות חד פעמיות ושוטפות?
	
ר' תשובה לשאלה 52

	54. 
	נספח ב' – מפרט השירותים
	10.2
	באשר למערכת המידע העתידה להיכנס בראשית שנת 2017, באיזה מערכת מדובר? האם ניתן לקבל איפיון המערכת/מאפיינים לשם שילוב במתודולוגיה?
	ראה תשובה לשאלה 3 לעיל. לא ניתן לקבל את אפיון המערכת בשלב זה.

	55. 
	נספח ב' – מפרט השירותים
	13
	האם הקבלן יוכל להתחבר למערכת? מדובר על מערכת אינטרנטית? השאלה מתייחסת גם למערכת הנוכחי וגם לעתידית
	ר' תשובות לשאלות 3 ו-5 לעיל.

	56. 
	נספח יא' - התחייבות למניעת ניגוד עניינים
	פסקה אחרונה לנספח
	נבקש למחוק בהגדרה של "עניין אחר" את ההתייחסות ל"עניינו של לקוח". למציע ישנם מאות ואלפי לקוחות וכוונת הסעיף בעניין זה אינה ברורה.
האמור נכון גם לגבי סעיפים 11-12 לנספח 4 להסכם.
	
לא יחול שינוי בהוראות המכרז על נספחיו.



	57. 
	הסכם
	3.6
	נבקש להבהיר כי בכל מקרה תינתן לספק התראה בכתב של 14 יום לתיקון הפרה יסודית וכנ"ל של 30 יום לתיקון הפרה רגילה, ורק אם לא תוקנו ההפרות כאמור על ידי הספק, יהיה זכאי המזמין לסעדים כלשהם לרבות ביטול ההסכם, חילוט הערבות ו/או ביצוע עצמי.
	לא יחול שינוי בהוראות המכרז על נספחיו.

	58. 
	הסכם
	6.2
	נבקש להחליף את המילה "הבלעדית", במילים "על פי דין".
	לא יחול שינוי בהוראות המכרז על נספחיו.

	59. 
	הסכם
	7.2, 8.5 16
	
	נבקש כי בכל מקרה, ועל אף האמור בכל מקום אחר בהסכם ו/או במסמכי המכרז, זכות הקיזוז תחול רק ביחס לסכום קצוב ולא ביחס לנזקים שלא הוכחו. כמו כן נבקש להגביל את זכות הקיזוז לתשלומים עפ"י חוזה זה בלבד. הסנקציה של קיזוז צריכה להיות קשורה קשר ישיר לאי קיום מחויבות ספציפית וישירה. כמו כן נבקש הודעה מראש ובכתב של 7 ימים טרם ביצוע הקיזוז.
	לא יחול שינוי בהוראות המכרז על נספחיו.

	60. 
	הסכם
	8.4
	· נבקש למחוק בשורה השנייה את המילים "מיד עם דרישה".
· יובהר כי בכל מקרה שיפוי על ידי הספק יהיה בכפוף למתן פסק דין חלוט של ערכאה שיפוטית מוסמכת ולכך שהמזמין ייתן לקבלן הודעה מידית על התביעה/דרישת התשלום וייתן לספק שליטה בלעדית על ניהול ההגנה/המו"מ לפשרה.
	לא יחול שינוי בהוראות המכרז על נספחיו.

	61. 
	הסכם
	9
	נבקש כי ההתחייבות בסעיף זה תינתן בשם נותן השירותים לבדו, כלומר שתתוקן הגדרת "נותן השירותים" ולא תכלול את כל יתר הגורמים המנויים בה בנוסח הנוכחי. כאשר המציע הינו חברה ציבורית יש קושי להתחייב כאמור בסעיף בשם כלל בעלי המניות (שכאמור חלקם הוא הציבור). בנוסף בעלי השליטה במציע מחזיקים בשרשור במספר חברות רב ואשר אין להן שום קשר לפעילות המציע ולמכרז זה.
	ר' סעיף 9 להסכם בנוסח המתוקן 

	62. 
	הסכם
	9.2
	ההתחייבות בסעיף זה שלא לספק שירותים "לגורמים המעורבים בתוכניות הסיוע ו/או גורמים קשורים להם" אינה ברורה לנו ויש קושי רב להתחייב לה. נבקש למחוק את הדרישה הנ"ל שעלולה לפגוע בחופש העיסוק של המציעים. לכל הפחות מבוקש כי תינתן רשימה סגורה של גורמים שלהם אסור לספק שירות, אחרת כלל לא ברור ולא ידוע מה גבולות ההתחייבות בסעיף זה.
	בכל הנוגע למציע, מנהל הפרויקט והיועצים העסקיים אשר יוצעו על ידי המציע במסגרת הצעתו - ר' סעיף 11.4.3 שנוסף למכרז.
בכל הנוגע לבקרים ורואה חשבון אשר יוצעו על ידי המציע לאחר זכייתו– בהתאם לסעיף 3.4.1 בנספח מפרט השירותים על המציע אשר יזכה במתן השירותים להגיש לאישור הסוכנות בעלי תפקידים אלו לאחר חתימת ההסכם. במסגרת זו ניתן יהיה לבחון גם את קיומו של חשש לניגוד העניינים כאמור בסעיף 9.2.  


	63. 
	הסכם
	10.6
	נבקש להוסיף בסוף הסעיף את המילים "והכל ככל שחוקים ותקנות אלו חלים על נותן השירותים ורלוונטיים לעבודות שמבצע מכוח הסכם זה".
	לא יחול שינוי בהוראות המכרז על נספחיו.

	64. 
	הסכם
	11.5
	נבקש להחליף בשורה השלישית את המילה "בלעדית", במילים "על פי דין".
	לא יחול שינוי בהוראות המכרז על נספחיו .

	65. 
	הסכם
	11.8
	נבקש להוסיף בסוף הסעיף את המילים "והכל ככל שחוקים ותקנות אלו חלים על נותן השירותים ורלוונטיים לעבודות שמבצע מכוח הסכם זה".
	לא יחול שינוי בהוראות המכרז על נספחיו.

	66. 
	הסכם
	11.9
	נבקש כי כל הנחיות כאמור בסעיף שאמורות לחייב את המציע, יימסרו לו בכתב טרם מועד הגשת ההצעות למכרז.
	לא יחול שינוי בהוראות המכרז על נספחיו . 

	67. 
	הסכם
	14
	מצוינים התעריפים המקסימאליים של בעלי התפקיד בהסכם. בכתב המכרז עצמו מגבלת התעריף מוזכרת אך ורק לגבי בקרים. גם בסעיף 14.4 להסכם יש התייחסות רק לבקרים. האם להתייחס למה שכתוב בהסכם לגבי מגבלת התעריף למנהל פרויקט  וליועצים?  
	יש להתייחס למגבלת התעריפים כפי שמופיעה בטבלה שברישא של סעיף 14 להסכם ביחס לכלל בעלי התפקידים, כולל הבקרים (אשר בעניינם קיימת  הדגשה נוספת בסעיף 14.4 להסכם).

	68. 
	הסכם
	17.1
	· נבקש להבהיר כי על אף האמור בסעיף או בכל מקום אחר בהסכם ו/או במכרז, אחריות הספק תוגבל בכל מקרה לאחריות על פי דין בלבד. הספק לא יהא אחראי לנזק אשר לא ייגרם על ידו, לרבות נזק שייגרם בגין מעשה או מחדל של המזמין או מי מטעמו או צד ג' כלשהו.
· יובהר כי בכל מקרה ועל אף האמור בכל מקום אחר,  הספק יישא באחריות לנזק ישיר בלבד  שייגרם למזמין או לצד שלישי כלשהו עקב מעשה או מחדל, שלו או של מי מעובדיו או שלוחיו, במסגרת פעולתם על פי חוזה זה. למען הסר ספק, מובהר כי הספק לא יישא באחריות לכל נזק עקיף, תוצאתי, מיוחד או עונשי שייגרם למזמין ו/או לצד שלישי כלשהו, לרבות אובדן הכנסה, רווח מנוע, אובדן נתונים, אובדן זמן מחשב, שחזור תוכנות, רכישות מוצרים או שירותים חלופיים על ידי המזמין (כגון עלות כיסוי), עלויות זמן השבתה. הגבלת אחריות כאמור תחול לגבי כל תביעה מכל סוג שהוא, תהא עילתה אשר תהא, בין חוזית, בין נזיקית ובין אחרת. 
בכל מקרה, ועל אף האמור בכל מקום אחר,  גבול אחריות הספק לפיצוי בגין נזק ישיר, למעט נזק גוף או נזק לרכוש מוחשי, לא יעלה על גובה סך כל התמורה המגיעה לספק על פי חוזה זה, לאורך כל תקופת החוזה.
	לא יחול שינוי בהוראות המכרז על נספחיו.

	69. 
	הסכם
	17.2
	נבקש למחוק את הסעיף. יובהר כי כל צד יישא באחריות על פי דין לנזק גוף ולנזק לרכוש מוחשי. דהיינו, כי הספק לא יהא אחראי לנזק אשר לא ייגרם על ידו, לרבות נזק שייגרם בגין מעשה או מחדל של המזמין או מי מטעמו או צד ג' כלשהו. על פי הסעיף בנוסחו הנוכחי למעשה, הספק אחראי בנזיקין לנזקים שיגרמו לעובדיו למרות שעל פי דין יתכן והמזמין אחראי להם, למשל בקרות נזק באתר המזמין עקב רשלנות המזמין. זו אחריות שאינה מוצדקת והיא מטילה על הספק נטל כלכלי מיותר, שאינו בר ביטוח, שעה שביטוחי המזמין אמורים לכסות נזקים אלה.
	לא יחול שינוי בהוראות המכרז על נספחיו .

	70. 
	הסכם
	17.3
	יובהר כי חובת השיפוי של הספק תוכפף גם לפסק דין חלוט של ערכאה שיפוטית מוסמכת.
	לא יחול שינוי בנוסח הוראות ההסכם.

	71. 
	הסכם
	18
	1. סע' 18.1 שורה שניה יש למחוק את המילים "ולטובת מדינת ישראל-משרד הכלכלה והתעשייה", יש למחוק המילה "את". שורה שלישית יש למחוק את המילים "הביטוחים הכוללים את כל הכיסויים והתנאים הנדרשים", אחרי המילה "האחריות" יש למחוק את המילים "לא יפחתו מהמצוין" ולכתוב "יהיו כמצוין".
1. ביטוח חבות מעבידים- סע' ב' יש למחוק את המילים "לא יפחת מסך" ולכתוב במקום זה "בסך", יש למחוק את המילה "ולשנה" ולכתוב במקום זה "ולתקופת ביטוח". 
1. ביטוח חבות מעבידים-  סע' ג' שורה שניה לפני המילה "ויחשב" יש להוסיף את המילה "היה". 
1. ביטוח חבות מעבידים- סע' ד' שורה שלישית יש למחוק את המילים "קבלנים, קבלני משנה ועובדיהם שבשירותו". 
1. ביטוח אחריות כלפי צד ג'- סע' ג' יש למחוק את המילים "לא יפחת מס" ולכתוב במקום זה "בסך". בהמשך השורה יש למחוק את המילה "(שנה)". 
1. ביטוח אחריות מקצועית- אחרי המילה "מקצועית" יש להוסיף "משולב עם חבות המוצר". 
1. ביטוח אחריות מקצועית- סע' ב' שורה שביעית יש למחוק את המילה "בהתאם למכרז" ולכתוב במקום זה "בקשר עם מכרז". 
1. ביטוח אחריות מקצועית- סע' ג' יש למחוק את המילים "לא יפחת מסך" ולכתוב במקום זה "בסך".  בהמשך השורה יש למחוק את המילה "(שנה)". 
1. ביטוח אחריות מקצועית- סע' ד' שורה שישית אחרי המילה "חודשים" יש להוסיף "בכפוף להרחבה בפוליסה". 
1. חלק כללי- סע' ב' שורה שניה יש למחוק את המילה "לפחות". 
1. סע' 18.2 שורה ראשונה יש למחוק את המילים "העתקי פוליסות הביטוח, ע"י המבטח או". 
1. סע' 18.3 שורה שניה יש למחוק את המילים "כל עוד אחריותו קיימת" ולכתוב במקום זה "ולעניין ביטוח אחריות מקצועית משולב עם חבות המוצר, ימשיך נותן השירותים לקיימו למשך שנתיים נוספות ממועד תום תוקף ההסכם". 
1. סע' 18.4 שורה ראשונה יש למחוק את המילים "שנה בשנה" ולכתוב במקום זה "תקופת ביטוח", שורה שלישית יש למחוק את המילים "את העתקי פוליסות הביטוח המחודשות מאושרות וחתומות ע"י המבטח או". שורה רביעית יש למחוק את המילים "לכל המאוחר לפני" ולכתוב במקום זה "עם".
	לא יחול שינוי בהוראות המכרז על נספחיו.

	72. 
	הסכם
	19
	· נבקש להבהיר כי העברת זכויות כלשהן למשרד תהיה בכפוף לתשלום מלוא התמורה המגיעה לספק על פי הוראות ההסכם.
· הוראות הסעיף לא יחולו לגבי זכויות הקניין במתודולוגיות, נהלי ושיטות עבודה, כלים סטנדרטיים, רעיונות, תפישות, know-how ו/או פיתוחים סטנדרטיים ו/או ידע אשר הנו ידע ג'נרי ואינו מהווה פיתוח אשר נוצר באופן ייעודי עבור המזמין, ואלה יישארו בבעלות הספק.
	לא יחול שינוי בנוסח הוראות ההסכם.

	73. 
	הסכם
	19.6
	נבקש להוסיף את העקרונות הבאים:
· הספק יתגונן כנגד, או יישב כל תביעה שתוגש נגד המזמין אשר לפיה המוצרים או התמיכה שסופקו על פי חוזה זה מפרים פטנט, זכות יוצרים, בארץ שבה נעשה שימוש במוצרים או שבה הם נמכרים או מקבלים תמיכה, בתנאי שהמזמין: (1) יודיע מידית ל- לספק בכתב; וכן (2) ישתף פעולה עם הספק ויעניק לו את השליטה הבלעדית בהגנה או בהסדר פשרה. שיפוי כאמור יוכפף בכל מקרה לפסק דין חלוט של ערכאה שיפוטית מוסמכת.
· הספק יישא בהוצאות ההגנה נגד תביעה בגין הפרה כאמור, בסכומי פשרה ובדמי-נזק שנפסקו על ידי בית-המשפט. במידה שקיים סיכוי לתביעה כאמור, יהא הספק רשאי לשנות את המוצר/מערכת, להחליפו או להשיג רשיון נדרש כלשהו. במידה שהספק יחליט כי אף אחת מהאפשרויות הללו איננה סבירה, יחזיר הספק למזמין את מחיר הרכישה.
· לספק לא תהא כל חבות או אחריות בגין כל תביעה או הפרה הנובעות מ-: (1)  עמידתו של הספק בתכנוני, במפרטי או בהוראות המזמין. (2)  שימוש של הספק במידע טכני או בטכנולוגיה שסופקו על ידי המזמין. (3)  שינוי מוצר/מערכת על ידי  המזמין או על ידי  צד שלישי. (4)  שימוש במוצר/מערכת באופן האסור על פי המפרט הטכני או על פי דפי היישום או על פי התיעוד; או (5)  שימוש במוצר/במערכת עם מוצרים שאינם מסופקים על ידי הספק, כאשר אלמלא שימוש כזה לא היה במוצר/במערכת כשלעצמו כדי להפר זכויות צד ג'.
האמור בסעיף זה קובע את מלוא החבות של  הספק בגין תביעות הפרת זכויות קניין רוחני.
	לא יחול שינוי בנוסח הוראות ההסכם.

	74. 
	הסכם
	20.1
	נבקש להחריג מהגדרת "מידע סודי" גם מידע אשר היה מצוי בחזקתו קודם לגילוי ללא חובת שמירת סודיות; פותח על ידו באופן עצמאי; נמסר לו ע"י צד ג' ללא חובת סודיות; מידע אשר יווצר על ידי הספק במסגרת מתן השירותים על פי המכרז ואשר הינו ג'נרי, כללי ואינו מכיל נתונים ו/או מידע אשר הועברו על ידי המזמין ו/או מידע אשר גילויו נדרש עפ"י דין.
	לא יחול שינוי בהוראות המכרז, על נספחיו. 


	75. 
	הסכם
	21
	· נבקש להבהיר כי ביקורת על ידי המשרד תתבצע בכל מקרה בתיאום מראש, בשעות הפעילות הרגילות של הספק ותתייחס אך ורק לנושאים/מסמכים שקשורים באופן ישיר וסביר להתחייבויות הספק על פי מכרז זה.
· סעיף 21.3 להסכם: נבקש למחוק את הסיפא לסעיף החל מן המילים "נותן השירותים מוותר...על ידי המשרד". הדרישה כי הספק יוותר על זכויות הנתונות לו בדין איננה סבירה וספק אף אם חוקית. אם לדןגמא לא ניתן יהיה לחשוף מידע המוגן עקב פרטתיום של העובדים, כיצד מצופה מהספק לחשוף מידע זה ולעבור על החוק?
· סעיף 21.3 להסכם: נבקש להוסיף בסוף הסעיף את המילים "ככל שניתן בנסיבות העניין".
	לא יחול שינוי בהוראות המכרז על נספחיו .

	76. 
	הסכם
	22.6
	נבקש למחוק הסעיף לחלוטין. לחילופין ולכל הפחות נבקש להבהיר כי העברת כוח הצבעה במציע כאמור בסעיף, לא תיחשב להפרת ההסכם על ידו אלא רק תאפשר למשרד לסיים את ההסכם עם הספק בהתראה בכתב בת 30 יום.
	לא יחול שינוי בהוראות המכרז על נספחיו

	77. 
	הסכם
	23
	· נבקש להבהיר כי בכל מקרה תינתן לספק התראה בכתב של 14 יום לתיקון הפרה יסודית וכנ"ל של 30 יום לתיקון הפרה רגילה, ורק אם לא תוקנו ההפרות כאמור על ידי הספק, יהיה זכאי המזמין לסעדים כלשהם לרבות ביטול ההסכם, חילוט הערבות ו/או ביצוע עצמי.
· ראה תנאי הקיזוז המבוקשים לסעיף 7.2 לעיל.
· יובהר כי ביצוע עצמי על ידי המשרד יהיה בכפוף קודם לביטול ההסכם על ידו על פי הוראות ההסכם.
· הסעיף יוכפף למגבלת האחריות ותנאי השיפוי המבוקשים לסעיף 17 לעיל.
ראה תנאי חילוט הערבות המבוקשים לסעיף 25 להלן.
	לא יחול שינוי בהוראות המכרז על נספחיו .

	78. 
	הסכם
	24
	· יובהר כי פיצוי מוסכם על פי סעיפים אלו יינתן רק ככל שההפרה נובעת מסיבות התלויות בספק בלבד.
· נבקש להגביל בתקרה של 5% מסך התמורה החוזית המגיעה לקבלן על פי הסכם זה, את סך כל הפיצויים שישולמו על פי סעיף זה כפיצויים מוסכמים.
· נבקש להפחית את סכומי הפיצוי כדלקמן:
סעיף 1 בטבלה: 1,000 ₪.
סעיף 2 בטבלה: 500 ₪.
סעיף 3בטבלה: 10,000 ₪.
סעיף 4 בטבלה: 10,000 ₪.
סעיף 5 בטבלה: 1,000 ₪.
          סעיף 6 בטבלה: 500 ₪.
	לא יחול שינוי בהוראות המכרז על נספחיו .

	79. 
	הסכם
	25.8
	· נבקש לקבוע, כי חילוט הערבות יבוצע אך ורק במקרה של הפרה יסודית וזאת לאחר הודעה מראש ובכתב של 30 יום ומתן ארכה לתיקון ההפרה בטרם חילוט הערבות.
· נבקש, כי הסכום שיחולט ישקף את הנזק שנגרם בפועל וכי הערבות לא תהווה פיצוי מוסכם.
	לא יחול שינוי בהוראות המכרז על נספחיו .

	80. 
	הסכם
	25.10
	יובהר כי הערבות  הניתנת על ידי הספק במסגרת המכרז, מטרתה להבטיח את כל התחייבויותיו על פי תנאי המכרז. הדרישה אותה מעמיד הסעיף להשלמת גובה הערבות המקורית בכל פעם במקרה וזו תמומש, הרי שמשמעותה העמדה אין סופית של ערבויות מצדו של הספק ובאופן שהינו חסר כל פרופורציה להתחייבויות הספק במסגרת המכרז. נוכח האמור לעיל נבקש הבהרה למחוק לחלוטין את הסעיף.
	לא יחול שינוי בהוראות המכרז על נספחיו .

	81. 
	נספח 4 להסכם - התחייבות לשמירת סודיות ולמניעת ניגוד עניינים
	
	נבקש להחריג מהגדרת "המידע" גם מידע אשר היה מצוי בחזקתו קודם לגילוי ללא  חובת שמירת סודיות; פותח על ידו באופן עצמאי; נמסר לו ע"י צד ג' ללא חובת סודיות; מידע אשר יווצר על ידי הספק במסגרת מתן השירותים על פי המכרז ואשר הינו ג'נרי, כללי ואינו מכיל נתונים ו/או מידע אשר הועברו על ידי המזמין ו/או מידע אשר גילויו נדרש עפ"י דין.
	לא יחול שינוי בהוראות המכרז, על נספחיו.  


	82. 
	נספח 4 להסכם - התחייבות לשמירת סודיות ולמניעת ניגוד עניינים
	
	נבקש להחליף בשורה השלישית את המילה "מהווה" במילים "עלולה להוות".
	לא יחול שינוי בנוסח הוראות המכרז על נספחיו .

